**Molėtų rajono savivaldybės taryba**

**SPRENDIMAS**

**dėl molėtų rajono savivaldybės administracijos direktoriaus nušalinimo priimant sprendimus, susijusius su UAB „Molėtiškiai“ dalyvavimu viešųjų pirkimų procedūrose ir rangos sutarčių vykdymu**

2017 m. lapkričio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos viešųjų ir privačių interesų derinimo valstybinėje tarnyboje įstatymo 11 straipsnio 2, 6 dalimis, atsižvelgdama į Molėtų rajono savivaldybės administracijos direktoriaus Sauliaus Jauneikos 2017 m. spalio 30 d. pareiškimą ir įvertinusi tai, kad Molėtų rajono savivaldybės administracijos direktorius Saulius Jauneika negalėtų nepažeisdamas Lietuvos Respublikos viešųjų ir privačių interesų derinimo valstybinėje tarnyboje įstatymo nuostatų įgyvendinti jam Lietuvos Respublikos vietos savivaldos įstatymo 29 straipsnio 8 dalies 4 ir 5 punktuose priskirtų funkcijų ir yra pakankamas pagrindas manyti, kad šio asmens dalyvavimas sprendimų priėmime sukels interesų konfliktą,

Molėtų rajono savivaldybės taryba n u s p r e n d ž i a:

1. Nušalinti Molėtų rajono savivaldybės administracijos direktorių Saulių Jauneiką nuo tarnybinių pareigų, vykdant jam Lietuvos Respublikos vietos savivaldos įstatymo 29 straipsnio 8 dalies 4 ir 5 punktuose priskirtas funkcijas, priimant sprendimus, susijusius su UAB „Molėtiškiai“ dalyvavimu viešųjų pirkimų procedūrose ir rangos sutarčių vykdymu.

2. Pavesti Molėtų rajono savivaldybės administracijos direktoriaus pavaduotojui Karoliui Balčiūnui priimti sprendimus, susijusius su UAB „Molėtiškiai“ dalyvavimu viešųjų pirkimų procedūrose ir rangos sutarčių vykdymu.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras